Aprikano

Aprikano (azentua bigarren silaban) Arabako mendebaldeko herri eta kontzeju bat da, Kuartango udalerrikoa.

Geografia 
Baia ibaiaren ertzean dago, Arkamu eta Badaia mendilerroak banantzen dituen Tetxa haitzartearen iparraldean, toki itzaltsuan. Antzina-antzinatik komunikazio gune garrantzitsua izan da; eta gaur egun ere Aprikanoren herrigunea bera bitan zatitzen du Castejón-Bilbo burdinbideak (1863an inauguratua), eta herrigunearen ondo-ondotik igarotzen da AP-68 autobidea (1980an inauguratua).

Ondasun nabarmenak 
Herrigunean XIII. mendeko Donejakue eliza dago; estilo erromaniko berantiarra du.

Iruditegia

Erreferentziak

Bibliografia 
 Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

Kanpo estekak 

Arabako herriak
Kuartangoko herriak